Diari Oficial de la Generalitat Valenciana


Sumari del DOGV 8868, del 28-07-2020 (2020/6104)

DECRET 84/2020, de 24 de juliol, del Consell, de modificació del Decret 67/2019, de 10 de maig, del Consell, d'aprovació de les bases reguladores i concessió d'ajudes per a pal·liar els danys produïts per l'incendi forestal de l'estiu de 2018 iniciat a Llutxent, per a restauració agroforestal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/07/24/84/dof/vci/html**

### Dades del document

Número de DOGV
:   8868

Data del DOGV
:   28-07-2020

Secció del DOGV
:   I. DISPOSICIONS GENERALS

Número del document
:   2020/6104


Data del document
:   24-07-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental
    * legislació
    * gestió de recursos
    * conservació de recursos
    * lluita contra incendis

DECRET 84/2020, de 24 de juliol, del Consell, de modificació del Decret 67/2019, de 10 de maig, del Consell, d'aprovació de les bases reguladores i concessió d'ajudes per a pal·liar els danys produïts per l'incendi forestal de l'estiu de 2018 iniciat a Llutxent, per a restauració agroforestal. [2020/6104]  
El Consell va acordar el 4 de setembre de 2018, amb caràcter urgent, iniciar les actuacions per a pal·liar i reparar els danys produïts pels incendis forestals originats del 6 a 12 d'agost de 2018 als termes municipals d'Ador, Barx, Gandia, Llutxent, Pinet, Quatretonda i Rótova. A aquest efecte, va atribuir a la Conselleria d'Agricultura, Medi Ambient, Canvi Climàtic i Desenvolupament Rural la coordinació de totes les actuacions agroambientals en relació amb les actuacions de protecció i recuperació de sòls i restauració dels paisatges agroforestals.  
  
Mitjançant el Decret 67/2019, de 10 de maig, del Consell, es van aprovar les bases reguladores i es varen concedir ajudes per a pal·liar els danys produïts per l'incendi, per a restauració agroforestal. Per Decret 246/2019, de 15 de novembre, es va establir un nou termini d'execució i justificació de les actuacions, a conseqüència de l'escàs marge de temps per a realitzar els treballs i les exigències establides per la regulació de contractació pública.  
L'excepcional situació provocada per la Covid-19 ha suposat que Espanya patisca una crisi sanitària amb un impacte econòmic i social sense precedents. Davant d'aquesta situació i per a fer-hi front, el Govern d'Espanya va decretar l'estat d'alarma mitjançant el Reial decret 463/2020, de 14 de març que no ha finalitzat fins al 21 de juny, suspenent determinats terminis administratius i l'activitat econòmica no essencial. En la actual situació, els terminis d'actuació i justificació resulten insuficients fent, per tant, necessari ampliar-los de nou.  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, prèvia deliberació del Consell, en la reunió de 24 de juliol de 2020,  
  
  
DECRETE  
  
Article únic. Modificació del Decret 67/2019, de 10 de maig, del Consell, d'aprovació de les bases reguladores i concessió d'ajudes per a pal·liar els danys produïts per l'incendi forestal de l'estiu de 2018 iniciat a Llutxent, per a restauració agroforestal  
1. Es modifica l'apartat a) de l'article 7 que queda redactat en els següents termes:  
«a) Dur a terme les actuacions previstes, que hauran de justificar-se abans del 30 de novembre de 2020.»  
2. Es modifica l'article 11 que queda redactat en els termes següents:  
  
«El termini màxim d'execució és el 15 de novembre de 2020.»  
  
  
DISPOSICIÓ FINAL  
  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
València, 24 de juliol de 2020  
  
El president de la Generalitat  
XIMO PUIG I FERRER  
  
La consellera d'Agricultura, Desenvolupament Rural,  
Emergència Climàtica i Transició Ecològica,  
MIREIA MOLLÀ HERRERA


Còpia Permalink ELI